Ego Godefridus Episcopus quondam Lingonensis, præsenti scripto omnibus notificari volo, ob conseruationem pacis,  nunc  in perpetuum qualiter de Molendino subtus Curtange, de quo inter Petrum venerabilem Abbatem Reomaensem,  Aglentinam Abbatissam Putei Orbis discordia erat, per manum nostram, assensu vtriusque Capituli, talis facta est compositio. Statutum est à nobis, vt Monachi molendinum sibi retineant donantes prædictis Sanctimonialibus propter hoc annuatim tres sextarios bladi,  dimidium, de tali dumtaxat blado quale in eodem molendino molitur, medietatem scilicet de hibernali,  alteram de trimesio. Dabitur autem hoc bladum à Priore de Courtangè nuntio Abbatissæ medietas in crastino festiuitatis omnium Sanctorum,  altera medietas in crastino Sancti Paschæ, vel ex tunc quando competenter fuerit requisitum, remota omni occasione,  malo ingenio. Si tamen in illis partibus talis fortè fuerit guerrarum malitia, vt molendina, quæ sunt superiùs  inferiùs præfatum molendinum,  ipsum combustum sit, vel destructum, ita vt ea reædificari communis terræ malitia non sinat, interim prædictæ Sanctimoniales donec valeat molendinum reædificari, de prætaxata annona nihil à Monachis exigere possunt. Huius rei testes sunt, Frat. Gilbertus de Claraualle  Frat. Vuillelmus de Gisigne Monachi. Rainaldus Decanus Montis Barri. Simon de Courtangè miles. Actum anno ab Incarnatione Domini millesimo centesimo sexagesimo quinto.